পদ্মপুকুর লেনে জ্বলে গেল বাড়ি! উত্তেজনা এলাকায়

কলকাতা: কলকাতার পদ্মপুকুর লেনে গতকাল গভীর রাতে ঘটে গেল এক ভয়াবহ অগ্নিকাণ্ডের ঘটনা। আর সেই অগ্নিকাণ্ডের ঘটনা ঘিরে দেখা দিচ্ছে ষড়যন্ত্রের অভিযোগ।

সেখানকার স্থানীয় বাসিন্দাদের দাবি, এটি নিছক কোন দুর্ঘটনার জেরে আগুন লাগার ঘটনা নয়, এর পিছনে রয়েছে গভীর ষড়যন্ত্র।

স্থানীয়দের পক্ষ থেকে অভিযোগের তির সরাসরি প্রোমোটারের দিকে।

আরও পড়ুন: টিউশন পড়তে গিয়ে আর বাড়ি ফিরল না ৪ স্কুল পড়ুয়া, নদিয়ায় হুলুস্থুল

জানা যাচ্ছে, গতকাল অর্থাৎ বৃহস্পতিবার রাত সাড়ে ৯টা নাগাদ ভয়াবহ আগুন লাগে ৭/১, পদ্মপুকুর লেনের একটি বাড়িতে। মুহূর্তের মধ্যে আগুন ভয়াবহ আকার ধারণ করে, এক নিমেষে ঝলসে যায় গোটা বাড়িটি। ঘটনার জেরে আতঙ্ক ছড়ায় এলাকা জুড়ে। ঘটনার খবর পেয়ে তড়িঘড়ি সেখানে পৌছয় দমকল বাহিনী। আগে বাড়ির লোকেদের নিরাপদে সেখান থেকে নামিয়ে আনা হয়, আর তারপরেই আগুন নিয়ন্ত্রণে আনার চেষ্টা করা হয়।

তবে ক্ষতিগ্রস্ত বাড়ির পরিবারের দাবি, এই ঘটনা নিচ্ছক অগ্নিকাণ্ডের ঘটনা নয়। তাদের দাবি, বেশ কয়েকদিন ধরেই বাড়িটিকে প্রোমোটিংয়ের জন্য টার্গেট করা হয়েছে। এমনকি বাড়ির মালিকদের বেশকিছুদিন ধরে বিভিন্ন রকম ভাবে চাপ দেওয়া হচ্ছে বাড়ি খালি করে দেওয়ার জন্য। আর সেই থেকে তাদের অনুমান এই ঘটনা প্রমোটাররাই ঘটাচ্ছে।

ভয়ঙ্কর অগ্নিকান্ডের খবর পেয়ে ঘটনাস্থলে রাতেই পৌছন কলকাতার মেয়র ফিরহাদ হাকিম। ক্ষতিগ্রস্থ বাড়ির লোকজনদের সঙ্গে কথা বলে তিনি আশ্বাস দেন প্রয়োজনীয় পদক্ষেপ দ্রুত গতিতে নেওয়া হবে।

দেখুন অন্য খবর